# Pello Añorga

Pello Añorga López (Oiartzun, Gipuzkoa, 1956ko martxoaren 3a) irakaslea, ipuin-kontalaria eta idazlea da. Irakasle ikasketak egin zituen Donostian. Oiartzungo Ikastolan jardun zuen 1986 urtera arte. Geroztik, buru-belarri murgildu zen ipuin-kontaketan, lan hori haurrentzako liburuen idazle lanarekin uztartuz. Mondragon Unibertsitatean irakasten du, Humanitate eta Hezkuntza Zientzien Fakultatean.

## Ipuin kontalari

Ipuinak kontatzeko iturriak aipatzerakoan ahozko tradizioko ondarea, ipuin klasikoak, munduko mitologia, norberaren liburuak eta bizipenak, eguneroko albisteak eta gaur egungo albumak nabarmentzen ditu besteak beste. Ahozkotasuna eta idazketaren arteko aldea bizitasuna da; bere hitzetan, “idatzitako testua nola hila dagoen, berpiztu egin behar duzu. [...] Eta kontatu nahi baduzu, zeure haragia eskaini behar diozu”. Ipuin kontalari baten estiloa definitzerakoan hainbat elementu hartu behar dira kontuan: bere arnasa hartzeko modua, bere presentzia, begirada, konfiantza, tonua, erritmoa… bere hitzaren bizia, egia, umorea… gardentasuna… hitzarekiko konpromisoa. Ipuin kontaketarako hizkuntzaren garrantziaz, zera dio egileak: euskaraz aritzeko arrazoia, bere kasuan, afektiboa dela: “euskaraz malguago sentitzen naiz, amuarraina ur bizian bezala”.

## Lanak

Oso luzea eta oparoa da Pello Añorga idazlearen liburuen zerrenda. Hauek dira Haur eta Gazte Literaturan azken urteetan argitara emandako liburuak:

### Haur eta gazte literatura

* Hola hala behin (1983, Erein)
* Tio Xentimo (1984, Erein)
* Pottoko (1984, Elkar)
* Asto Bonberoaren lehenengo abenturak (1985, Erein)
* Pottokoren usainak (1985, Elkar)
* Pottokoren izeba Juanita (1986, Elkar)
* Lau tuntun eta berrogei jubilatu (1986, Elkar)
* Anttoni Bill Oesteko bandidoa (1987, Elkar)
* O Babarruntxo elektrikoa (1988, Elkar)
* Top kapitainaren nabiganteak (1988, Elkar)
* Joakina Brandoren inspirazioa (1989, Elkar)
* Errege Federikoren arrautzak (1990, Elkar)

### Lanen itzulpenak: gazteleraz

* La bola dorada de Yumma Il. Jokin Mitxelena ; itz. Alberto Barandiaran (2014, Cénlit)
* La botella del señor Augusto Il. Jokin Mitxelena ; itz. Pello Añorga (2013, Edebé)
* El gran guerrero Il. Jokin Mitxelena (2007, Faktoría K)
* Madre gigante Il. Jokin Mitxelena ; itz. Gerardo Markuleta (2008, Eusko Jaurlaritzaren Argitalpen Zerbitzu Nagusia)
* Zapatirroja Il. Jokin Mitxelena ; itz. Alberto Barandiaran (2013, Cénlit)

## Sariak eta merezimenduak

* 2008an I. deialdia Etxepare Saria irabazi zuen, Gerlari handia liburuarekin. Il.: Jokin Mitxelena.
* 2008an Euskadi Literatura Saria irabazi zuen, haur eta gazte literatura atalean, Jenio gaiztoa lanarekin. Il.: Jokin Mitxelena.
* 2009an JUUL saria irabazi zuen, Pottokoren usainak liburuarekin.
* 2015ean VI. deialdia Etxepare Saria irabazi zuen, Munstroek ere pixa egiten dute ohean lanarekin. Il.: Jokin Mitxelena.
* 2015ean JUUL saria irabazi zuen, Augustoren botila liburuarekin.
* 2016an JUUL saria irabazi zuen, Mux munstroa liburuarekin.

## Erreferentziak

* ↑ name="galtzagorri aurkibidea">https://web.archive.org/web/20160205054932/http://www.galtzagorri.eus/euskara/idazleak/pello-anorga-lopez Galtzagorri idazleen aurkibidea
* ↑ «Lau ipuin-kontalarirekin solasean. », Behinola: haur eta gazte literatura aldizkaria, ISSN 1575-8168, 22. zenbakia,(2010eko azaroa), 7.or.
* ↑ «Lau ipuin-kontalarirekin solasean. », Behinola: haur eta gazte literatura aldizkaria, ISSN 1575-8168, 22. zenbakia, (2010eko azaroa), 10-11or.
* ↑ «Lau ipuin-kontalarirekin solasean. », Behinola: haur eta gazte literatura aldizkaria, ISSN 1575-8168, 22. zenbakia, (2010eko azaroa), 11or
* ↑ «Lau ipuin-kontalarirekin solasean », Behinola: haur eta gazte literatura aldizkaria, ISSN 1575-8168, 22. zenbakia, (2010eko azaroa), 14or.
* ↑ Etxepare saria.eus
* ↑ «Idazle eta ilustratzaile sarituak Iruñean» El Diario Vasco (Noiz kontsultatua: 2017-06-24).
* ↑ «Lodosan banatu ziren JUUL sariak» El Diario Vasco (Noiz kontsultatua: 2017-06-24).
* ↑ «Ikastoletako ikasleek Juul sariak banatu zituzten Lodosan» Noticias de Navarra (Noiz kontsultatua: 2017-06-24).

## Bibliografia

* (Gaztelaniaz) «Pello Añorga López»,CLIJ, N. 229 (sept. 2009), p. 37
* «Haur-Literatura eta ahozkotasuna », Behinola: haur eta gazte literatura aldizkaria, ISSN 1575-8168, 24. zenbakia, (2011ko azaroa), 21-28 or.
* «Lau ipuin-kontalarirekin solasean. », Behinola: haur eta gazte literatura aldizkaria, ISSN 1575-8168, 22. zenbakia, (2010eko azaroa), 7.or.
* «Pello Añorga: Euskadi sariaren hitzaldia.», Behinola: haur eta gazte literatura aldizkaria, ISSN 1575-8168, Behinola. 19 zkia (2009ko maiatza), 15-18 or.
* «Ipuinak kontatzeko trebaketa», Hik hasi aldizkaria, ISSN: 1135-
4690., 24. zenbakia, (2004ko uda), 40-41 or.
* «Euskal haur eta gazte literatura : atlas sentimentala. », Behinola: haur eta gazte literatura aldizkaria, ISSN 1575-8168, 4. zenbakia, (2001eko apirila), 10-13.or.
* «Capitan Trueno eta beste», Behinola: haur eta gazte literatura aldizkaria, ISSN 1575-8168, 3. zenbakia, (2000ko azaroa), 32-33 or.

## Kanpo estekak

* Pello Añorga literaturaren zubitegian
* Elkarrizketa Pello Añorgari Argia astekarian
* Datuak: Q12265723